Акватинта

мини|205п|Франциско Гоја, Од циклусот „Ужасите на војната“ (1810-1815)

Акватинта - (, , ) — графичка техника на длабок печат, во која плочата - матрицата се обработува на хемиски начин.

 Историја 

Творец на оваа графичка техника бил Жан-Батист Ле Пренс (1734—1781), којшто за првпат ја презентирал оваа техника во 1769 година и која што веднаш после тоа станала мошне популарна, особено во Франција, каде што почнувале да изработуваат и повеќебојни графички листови со совршен квалитет.

Еден од најистакнатите автори којшто работел во оваа техника бил Франсиско Гоја (1746—1828), особено во неговите циклуси „Ужасите на војната“ и „Капричиоси“.

Други попознати автори кои ја применуваат акватинтата во соето творештво биле Камиј Писаро (1830—1903), Жорж Руо (1871—1958) или Џони Фридландер (1912—1992)Aquatint.

 Процес 

Кај акватинтата, добро исполираната метална плоча се напрашува со добро сомелен прав од колофониум или асфалт, потоа, плочата бавно се загрева, со што фината прашина се растопува овозможувајќи ситни точки како пори да ја отвораат матрицата. Следниот процес е нагризување во киселина, плочата се става во сад со киселина и на одреден временски интервал се врши фино нагризување кое подоцна е одлична површина, добро обработена за печатење врз графичкиот лист. Со помош на оваа техника се создаваат графички дела кои се богати со тонски градации кои се движат од најсветли до најтемни.

Стилски и изразно таа е слична на техниката на лавирање.

 Галерија 

Наводи

 Литература 
 Џевад Хозо, Уметноста на мултиоргиналот, Прва књижевна комуна Мостар, 1988.
 AQUATINT: PRINTING IN SHADES, 2015, Daniela Boi andVeronica Czeisler,Gallery Assistant: Costanza Sciascia AQUATINT .

 Надворешни врски 
Техника акватинта

Акватинта

Категорија:Графички техники и технологии
Категорија:Печатарство
Категорија:Холандски пронајдоци